Únava v 7. týždni tehotenstva
Dobrý..som v 7 týždni tehotenstva.Užívam Femibion 1.No som stále unavená.Mám už 43rokov.Rizikové tehotenstvo.Tlak mám okolo 110/70 plus mínus ale taký nižší som mala vždy.Môžem na únavu ešte niečo užívať popri femibion 1?
Dobrý deň,
ďakujeme Vám za otázku.
Počas tehotenstva je bežný pocit únavy alebo dokonca vyčerpania, najmä v prvých 12 týždňoch. Môžu za to hormonálne, emocionálne zmeny, či nekvalitný spánok. Odporúčam Vám veľa odpočívať, jesť zdravú a vyváženú stravu a pohyb formou krátkej prechádzky, prípadne tehotenských cvičení.
Femibion 1 je výživový doplnok pre ženy plánujúce tehotenstvo a pre tehotné ženy do konca 12. týždňa tehotenstva. Obsahuje kyselinu listovú, Metafolin®, vitamíny, minerály a cholín. Keďže tento produkt obsahuje všetky potrebné zložky odporúčam Vám problém konzultovať s gynekológom, ktorý má k dispozíci laboratórne výsledky krvi a zhodnoí nutnosť podávania ďalších liekov alebo výživových doplnkov.
Prajem Vám všetko dobré.
S pozdravom
PharmDr. Lenka Čorbová.